
Parlamentul României

Camera Deputaţilor

COMISIA JURIDICĂ,

DE DISCIPLINĂ ȘI IMUNITĂȚI
	

	
	
	


București, 12 martie 2019

            Nr. 4c-13/163
     AVIZ   

Proiect de Lege privind aprobarea Ordonanţei de urgenţã a Guvernului nr.1/2019 pentru modificarea şi completarea Legii nr.195/2018 privind aprobarea Programului de susţinere a crescătorilor de suine pentru activitatea de reproducţie
În conformitate cu prevederile art.95 din Regulamentul Camerei Deputaţilor, republicat, cu  modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiect de Lege privind aprobarea Ordonanţei de urgenţã a Guvernului nr.1/2019 pentru modificarea şi completarea Legii nr.195/2018 privind aprobarea Programului de susţinere a crescătorilor de suine pentru activitatea de reproducţie, trimis cu adresa nr. P.L.x. 80 din 4 martie 2019 şi înregistrată cu nr. 4c-13/163 din 4 martie 2019.
Senatul, în calitate de primă Cameră sesizată, a adoptat proiectul de Lege în ședința din 25 februarie  2019.

Conform dispoziţiilor art.75 din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia a dezbătut inițiativa legislativă menționată mai sus în şedinţa din 12 martie 2019.

Proiectul de lege are ca obiect de reglementare modificarea şi completarea Legii nr.195/2018, în vederea implementării corespunzătoare a actelor europene în domeniu şi, respectiv, a prevederilor Deciziei Comisiei Europene C(2018)6928 din 25.10.2018. Intervenţiile legislative vizează definirea clară a beneficiarilor care trebuie să respecte criteriile microîntreprinderilor sau întreprinderilor mici şi mijlocii, potrivit legislaţiei în domeniu, stabilirea ca şi cheltuială neeligibilă a taxei pe valoarea adăugată, aferentă cheltuielilor şi reglementarea aplicării schemei de ajutor de stat, în concordanţă cu Decizia Comisiei Europene C(2018)6928 din 25.10.2018. Pentru realizarea investiţiilor finanţate prin Programul de susţinere a crescătorilor de suine pentru activitatea de reproducţie se poate acorda un avans, subordonat constituirii unei garanţii, în procent de maxim 30% din totalul finanţării eligibile, cu respectarea art.52 alin.(8) din Legea nr.500/2002 privind finanţele publice. De asemenea, se prevede că Ministerul Agriculturii şi Dezvoltării Rurale realizează, din fonduri suportate de la bugetul de stat şi alocate prin bugetul propriu, şi pune la dispoziţia direcţiilor pentru agricultură judeţene, respectiv, a municipiului Bucureşti, aplicaţia informatică integrată al cărei rol este de a asigura activitatea de înregistrare şi verificare a eligibilităţii proiectelor, precum şi de monitorizare a implementării acestora şi conformitate a cheltuielilor cuprinse în proiecte.

   Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ nr.56/30.01.2018. 

În urma dezbaterilor s-a hotărât, cu majoritate de voturi, avizarea favorabila a proiectul de Lege, în forma transmisă Comisiei juridice, de disciplină și imunități de către Biroul Permanent.

Inițiativa legislativă face parte din categoria legilor ordinare. 

                                PREŞEDINTE,                                                                      SECRETAR,

                               Nicușor HALICI                                                                     Aida – Cristina CĂRUCERU
                                                                           Referent parlamentar, 

                                                                                    Adelina Tarlungeanu

